alexandrainst/scandi-wiki huggingface dataset:
Álfheiður Ingadóttir

Álfheiður Ingadóttir (f. 1. maí 1951) er íslenskur stjórnmálamaður og líffræðingur og var alþingismaður Reykvíkinga fyrir Vinstri hreyfinguna - grænt framboð 2007-2013. Álfheiður var heilbrigðisráðherra 1. okt. 2009 til 2. sept. 2010 og formaður þingflokks Vinstri grænna 2012-2013. Álfheiður skipaði 2. sæti á framboðslista VG í Reykjavíkurkjördæmi suður í kosningunum 2013. Álfheiður er gift Sigurmari K. Albertssyni hrl. og eiga þau einn son, Inga Kristján, f. 1991.

Menntun og fyrri störf
Álfheiður lauk grunnskólaprófi frá Melaskóla, landsprófi frá Hagaskóla og stúdentsprófi frá Menntaskólanum í Reykjavík 1971. Hún lauk BS-prófi í líffræði frá Háskóla Íslands 1975 og stundaði nám í þýsku og fjölmiðlun í Freie Universität í Berlín 1976-1977. Hún kenndi líffræði með námi í MR og MH, var blaðamaður við Þjóðviljann 1977-1987, upplýsingafulltrúi Samtaka um kvennaathvarf 1994–1995 og framkvæmdastjóri ráðstefnu norrænna kvennaathvarfa á Íslandi í nóvember 1995. Álfheiður var útgáfustjóri Náttúrufræðistofnunar Íslands 1997-2007 og ritstjóri Náttúrufræðingsins, tímarits Hins íslenska náttúrufræðifélags, 1997-2006 og aftur 2014-2021.

Stjórnmál
Álfheiður hefur lengi tekið virkan þátt í félagsmálum og pólitík. Hún var félagi í Alþýðubandalaginu, tók þátt í myndun Reykjavíkurlistans 1994 og stofnun Vinstri hreyfingarinnar – græns framboðs 1999. Álfheiður var varaborgarfulltrúi AB í Reykjavík 1978-1986 og varaþingmaður 1987-1991. Hún átti sæti í ýmsum nefndum á vegum borgarinnar m.a. í jafnréttisnefnd 1982–1986 og í umhverfismálaráði 1978-1986 og var formaður þess um skeið. Hún sat í nefnd um byggingu Náttúruhúss í Reykjavík 1989–1990 og var formaður nefndar um áhættumat Reykjavíkurflugvallar 1990-1991. Hún gegndi ýmsum trúnaðarstörfum á vegum Reykjavíkurlistans, m.a. í stjórn Sorpu 1994–1998 og í nefnd um mótun orkustefnu Reykjavíkurborgar 2002–2003. Álfheiður var einn þriggja fulltrúa Reykjavíkurborgar í stjórn Landsvirkjunar 2003-2006 þegar borgin seldi hlut sinn til ríkisins.

Álfheiður var kjörin á þing fyrir Vinstri græn 2007. Hún var 5. varaforseti Alþingis frá kosningum 2009 til 2012 að undanskildu því tæpa ári sem hún gegndi embætti heilbrigðisráðherra og þinginu 2012-2013 þegar hún var formaður þingflokks VG. Hún var formaður viðskiptanefndar og velferðarnefndar með hléum 2007-2013 og varaformaður stjórnskipunar- og eftirlitsnefndar frá 2011 til loka kjörtímabilsins.

Álfheiður átti sæti í Norðurlandráði 2009- 2013 og sat í umhverfis- og auðlindanefnd ráðsins þann tíma. Hún var formaður flokkahóps vinstri grænna sósíalista í ráðinu 2011-2012. Álfheiður var formaður Þingvallanefndar 2009-2013.

Heimildir
 Alþingisvefur - æviágrip
 Álfheiður Ingadóttir

Íslenskir náttúrufræðingar
Fyrrum Alþingismenn
Þingmenn Vinstrihreyfingarinnar - græns framboðs
Vinstrihreyfingin - grænt framboð

Íslenskar konur
Heilbrigðisráðherrar Íslands
Atli Gíslason

Atli Gíslason var íslenskur stjórnmálamaður og er fyrrum Alþingismaður. Hann lærði lögfræði við Háskóla Íslands, fór svo í framhaldsnám í Osló og í Kaupmannahöfn. Hann varð héraðsdómslögmaður árið 1979 og hæstaréttarlögmaður tíu árum síðar. 21. mars 2011 sagði Atli sig úr þingflokki Vinstri grænna vegna foringjaræðis á Alþingi.

Maki Atla er Rannveig Sigurðardóttir, tjónafulltrúi. Hann á sjálfur þrjú börn, Jón Bjarna, Gísla Hrafn og Friðrik, og eina fósturdóttur, Guðrúnu Ernu.

Heimildaskrá
 Atli Gíslason

Íslenskir lögfræðingar
Fyrrum Alþingismenn
Þuríður Backman

Þuríður Backman (8. janúar 1948) er fædd og uppalin í Reykjavík og bjó þar uns hún fluttist með fjölskyldu sinni til Egilsstaða. Þuríður lauk námi við Hjúkrunarskóla Íslands, stundaði nám við Nýja hjúkrunarskólann og Norræna lýðheilsuháskólann. Vann við hjúkrun á Borgarspítalanum, heilsugæslunni í Reykjavík og á sjúkrahúsi og heilsugæslu á Egilsstöðum. Vann um nokkur ár sem fræðslufulltrúi Krabbameinsfélags Íslands á Austurlandi og sinnti tóbaksvörnum bæði í skólum og með námskeiðahaldi.

Þuríður hefur tekið þátt í pólitískum störfum allt frá því að hún var á lista Alþýðubandalagsins í Reykjavík til Alþingis árið 1978. Eftir að hún flutti austur á Hérað varð hún varaþingmaður fyrir Alþýðubandalagið árið 1991 og tók árlega sæti fyrir þann flokk á árunum 1992 til 1997 og sem óháður þingmaður 1998. Hún tók einnig þátt í bæjarmálapólitíkinni bæði í Reykjavík og á Egilsstöðum. Tók sæti í bæjarstjórn Egilsstaða 1990-98 og var forseti bæjarstjórnar síðara kjörtímabilið. Var stofnfélagi í Vinstrihreyfingunni grænu framboði 1999 og hefur setið á Alþingi síðan. Hún leiddi lista hreyfingarinnar i Austurlandskjördæmi það ár, var í 2. sæti við nýja kjördæmaskipan 2003 og er það einnig í komandi kosningum.

Þuríður er gift Birni Kristleifssyni arkitekt, hún á 3 börn og nokkur barnabörn. Foreldrar Þuríðar eru Ernst Backman íþróttakennari og Ragnheiður Jónsdóttir sjúkraliði.

Tengill 
 Vefur hjá Þuríðu Backman
 Stutt æviágrip á heimasíðu Alþingis

Fyrrum Alþingismenn
Þingmenn Vinstrihreyfingarinnar - græns framboðs
Vinstrihreyfingin - grænt framboð

Íslenskar konur
Íslenskir hjúkrunarfræðingar
Græningjar

Græningjar getur átt við:
fólk sem aðhyllist náttúruvernd
spörfuglaættina græningjaætt, sjá fuglinn græningi
Norræna vinstri-græna bandalagið

Norræna vinstri-græna bandalagið var stofnað í Reykjavík 1. febrúar 2004 og er bandalag fimm vinstri-grænna flokka á Norðurlöndum. NVGB stendur fyrir fundum a.m.k. einu sinni á ári þar sem formenn og framkvæmdastjórar flokkanna skiptast á skoðunum og reynslu, hafa samstarf um alþjóðleg tengsl og fjalla um sérstök efni sem varða þróun hvers flokks fyrir sig.

  Vinstrihreyfingin - grænt framboð 
  Vinstribandalagið
  Sósíalíski vinstriflokkurinn
  Vinstriflokkurinn
  Sósíalíski þjóðarflokkurinn

Heimildir 
 Vefur bandalagsins 

Samtök stjórnmálaflokka
Björgvin G. Sigurðsson

Björgvin Guðni Sigurðsson (fæddur 30. október 1970) er stjórnmálamaður menntaður í sagnfræði og heimspeki.

Hann var fyrsti þingmaður Suðurkjördæmis fyrir Samfylkinguna á árunum 2003 til 2013 og viðskiptaráðherra í ríkisstjórn Geirs H. Haarde. Björgvin sagði af sér vegna pólitískrar ábyrgðar sinnar á bankahruninu. Hann bað stjórn og forstjóra Fjármálaeftirlitsins að segja af sér störfum sömuleiðis. 

Björgvin var fyrst kjörinn á þing í kosningunum 2003 en hafði áður starfað sem framkvæmdastjóri Samfylkingarinnar og þingflokksins og kosningastjóri í Alþingiskosningunum 1999 og sveitarstjórnakosningunum 2002. 

2014 var hann ráðinn sveitarstjóri í Ásahreppi á Suðurlandi.

Tilvísanir

Tenglar
 Vefsíða Björgvins G. 
 Björgvin G. Sigurðsson á vef Alþingis.
 „Allar hugmyndir stöðvaðar“; grein úr DV.is 29. apríl 2010 

Fyrrum Alþingismenn
Þingmenn Samfylkingarinnar
Íslenskir sagnfræðingar
Íslenskir heimspekingar

Viðskiptaráðherrar Íslands
Hermigervill

Hermigervill er listamannsnafn tónlistarmannsins Sveinbjörns Thorarensen (fæddur 1984). Hann hefur gefið út fjórar hljómplötur.

Hljómplötur

Lausnin (2003) 
Gefin út 2003 af Hermigervli, 74:40 að lengd.

Lagalisti:
Upphitun
Hristikista
Eggjahvíta
Tímabundin tilviljun
Brauð í bobba
Hávaðaseggurinn
Bommlinn
Gulur froskur
Fermingarfræðsla
Náttblinda
Stolið frá pabba
Furðufuglar
Augun endurgerð
Frónbútar
Drops
Vorkvöld í París
Yamaha Yoga (bonus track)

Sleepwork (2005) 
Gefin út 2005 af Hermigervli, 52:03 að lengd.

Lagalisti:
Intro
Darkshot
Ganamana
Sleepwork
Hermi what?
Happy hip hop
Hard to stop
Ladybash
Sleazy
Killer
Glimpse
Stoned to death
The journey back to earth
Murdock’s records
Dizzaster
Sóley

Hermigervill leikur vinsæl íslenzk lög (2009) 
Gefin út 2009 af Hermigervli, 35:07 að lengd.

Lagalisti:
Dans dans dans
Glugginn
Sail on
Starlight
Í bláum skugga
Vegir liggja til allra átta
Sveitin milli sandana
Hótel jörð
Garden party
Þorparinn
Leyndarmál

Hermigervill leikur fleiri íslenzk lög (2011) 
Gefin út 2009 af Hermigervli í samstarfi við Kimi Records, 41:30 að lengd.

Lagalisti:
Reykjavíkurborg
Gvendur á eyrinni
Nasty Boy
Nú liggur vel á mér
Ég veit þú kemur
Vor í Vaglaskógi
Partýbær
Tunglið tunglið taktu mig
Sísí
Þú og ég

Tengill 
Vefsíða Hermigervils 

Íslenskir tónlistarmenn
Pétur Ottesen

Pétur Ottesen (fæddur á Ytra-Hólmi í Innri-Akraneshreppi 2. ágúst 1888, lést 16. desember 1968) var alþingismaður fyrir Borgarfjörð frá 1916 til 1959.

Pétur er sá þingmaður sem setið hefur lengst á þingi eða tæp 43 ár.

Tilvísanir

Fyrrum Alþingismenn

Þingmenn Sjálfstæðisflokksins
Wieluń

Wieluń ()  er borg í miðhluta Póllands, í Województwo Łódzkie, við fljótið Pyszna. Íbúar voru 27 000 árið 2004, flatarmál 16,9 km².

 

Borgir í Póllandi
Söngvakeppni evrópskra sjónvarpsstöðva 2007

Söngvakeppni evrópskra sjónvarpsstöðva 2007 var 52. skiptið sem keppnin var haldin. Serbía, sem tóku þátt í keppninni í fyrsta skiptið, sigruðu keppnina með lagið "Molitva". Eiríkur Hauksson sem fór fyrir hönd Íslands í keppnina með lagið „Ég les í lófa þínum“ eða „Valentine lost“ komst ekki í úrslit keppnninnar. Hann hafnaði í 13. sæti í undanúrslitunum með 77 stig.

Kort

Fyrir keppnina

Eftir undanúrslitin

Eftir úrslitin

Tilvísanir 

2007
2007
Shinzō Abe

Shinzō Abe (安倍 晋三 Abe Shinzō, IPA: [abe ɕiɴzoː]; f. 21. september 1954, d. 8. júlí 2022) var 57. og fyrrverandi forsætisráðherra Japans og fyrrum forseti Frjálslynda lýðræðisflokksins. Abe sagði af sér þann 12. september 2007 vegna lélegs gengis flokksins í kosningum en varð forsætisráðherra á ný þann 26. desember 2012. Alls sat Abe í um níu ár í embætti og var því þaulsetnasti forsætisráðherra í sögu Japans.

Abe var barnabarn fyrrum forsætisráðherrans Nobusuke Kishi, sem var einn af æðstu embættismönnum japanska stjórnkerfisins á tímum seinni heimsstyrjaldarinnar. Abe var hægrisinnaður þjóðernissinni sem talaði lengi fyrir því að  utanríkisstefnu Japans yrði breytt og horfið frá hreinni friðarstefnu sem hefur verið bundin í stjórnarskrá landsins frá lokum seinna stríðs.

Abe sagði af sér af heilsufarsástæðum þann 28. ágúst árið 2020. Hann hafði lengi þjáðst af sáraristilbólgu sem hafði þá nýlega versnað.

Á útifundi í júlí 2022 í borginni Nara var Abe skotinn til bana á meðan hann hélt stuðningsræðu fyrir frambjóðanda. Árásarmaðurinn var fyrrverandi sjóliði á fimmtugsaldri að nafni Tetsuya Yamagami, sem notaði heimagerða byssu til verksins. Yamagami sagðist hafa drepið Abe þar sem hann taldi hann tengjast Sameiningarkirkjunni í Japan, sértrúarsöfnuði sem hann kenndi um að hafa keyrt móður hans í gjaldþrot.

Tilvísanir

  	 
	 
 	 

Forsætisráðherrar Japans
Frjálslyndi lýðræðisflokkurinn (Japan)

Frjálslyndi lýðræðisflokkurinn er stjórnmálaflokkur sem kennir sig við hægristefnu í Japan. Forseti hans er Fumio Kishida. Flokkurinn hefur stjórnað Japan að mestu síðan 1955, að undanskyldum tveimur tímabilum í stjórnarandstöðu árin 1993 til 1994 og 2009 til 2012.

Tilvísanir

Stofnað 1955
Japanskir stjórnmálaflokkar
1. deild karla í knattspyrnu

1. deild karla í knattspyrnu (Lengjudeild karla) er næstefsta deildin í Íslandsmótinu í knattspyrnu. Í deildinni eru 12 félög. Deildin hét 2. deild karla frá 1955 til 1996.
Lista yfir þjálfara í 1. deild karla má nálgast hér: Þjálfarar í íslenskri knattspyrnu

Núverandi

Saga

Meistarasaga 
Eftirfarandi lið hafa unnið sér þátttökurétt í Úrvalsdeild karla í knattspyrnu eftir að hafa lent í tveimur efstu sætunum (eða þremur þegar efsta deild var stækkuð árið 2008). Frá 1955 til og með 1974 var bara eitt lið sem fór upp að hverju sinni en frá 1975 hafa tvö lið farið upp á ári hverju, að árinu 2007 undanskildu þegar deildirnar voru stækkaðar.

Styrktaraðilar

Tölfræði

Sigursælustu lið deildarinnar

Þátttaka liða 
Eftirfarandi tafla sýnir þáttöku liða sem hlutfall af 60 tímabilum. Þróttur hefur spilað flest tímabil í 1. deild, eða 41 af 60. Í töflunni er tímabilið 2014 tekið með.

* Fyrst um sinn keppti Tindastóll undir merkjum Skagafjarðar, alls einu sinni i 1. deild og var því bætt við fjölda keppna hjá Tindastól

Tenglar 
 www.ksi.is
 Allir leikir frá 1912

Heimildir

Íslenskar knattspyrnudeildir
Íslenska karlaknattspyrnudeildakerfið

Íslenska karlaknattspyrnudeildakerfið er íslenskt deildakerfi í knattspyrnu í flokki karla.

Kerfið

Bikarar
Borgunarbikarinn
Lengjubikarinn

Tenglar
 www.ksi.is
 IcelandFootball.net

knattspyrnudeildakerfi
Laugardalsvöllur

Laugardalsvöllur er knattspyrnuþjóðarleikvangur Íslands og einnig stærsti leikvangur Íslands. Völlurinn er aðallega notaður við iðkun knattspyrnu en einnig er aðstaða fyrir frjálsar íþróttir á honum. Þá hafa stórtónleikar verið haldnir á honum (t.d. Elton John, Guns N' Roses og Ed Sheeran). Íslenska karlalandsliðið í knattspyrnu og íslenska kvennalandsliðið í knattspyrnu nota leikvanginn sem heimavöll sinn, auk Fram. Metaðsókn á völlinn var árið 2004 þegar Ísland tók á móti Ítalíu en þá voru samtals 20.204 áhorfendur. Ísland sigraði í leiknum með 2 mörkum gegn engu.

Stækkun
Hugmyndir eru uppi að stækka völlinn í nánustu framtíð og færa frjálsu íþróttirnar annað. 
En leikvangurinn starfar á undanþágu frá UEFA.  Nýjustu hugmyndir fjalla meðal annars um að stækka völlinn í 15.000 eða 17.500 áhorfendur. Síðari kosturinn yrði hugsanlega með opnanlegu þaki.

Tilvísanir

Tenglar
 KSÍ -Laugardalsvöllur

Íslensk íþróttamannvirki
Íþróttir á Íslandi
Framtíðarlandið

Framtíðarlandið er félag áhugafólks um framtíð Íslands sem var stofnað 17. júní 2006 á fjölmennum fundi í Austurbæ. Frumkvæðið kemur frá einstaklingum af ólíkum sviðum þjóðlífsins sem telja að þörf sé fyrir afl sem upplýsir, gagnrýnir og leggur til hugmyndir að nýrri framtíðarsýn á Íslandi. 13. maí 2017 sameinaðist félagið Landvernd.

Tilvísanir

Tenglar
 Vefur Framtíðarlandsins 

Íslensk félagasamtök
Eyjafjöll

Eyjafjöll eru fjallgarður á Suðurlandi sem liggur vestur úr Mýrdalsjökli. Efst í Eyjafjöllum er jökulhetta, Eyjafjallajökull, en fjöllin draga nafn sitt af því að þau standa gegnt Vestmannaeyjum. Fjallgarðurinn nær frá Markarfljóti í vestri að Jökulsá á Sólheimasandi í austri. Fjöllin eru flest móbergsfjöll.

Í Eyjafjöllum eru meðal annars Seljalandsfoss og Skógafoss en einnig margir minni. Í fjöllunum eru einnig margir hellar s.s. Paradísarhellir.

Tenglar
South.is - Eyjafjöll

Fjöll á Íslandi
Suðurland
Rangárþing eystra
Efsta deild karla í knattspyrnu 1930

Árið 1930 var Íslandsmótið í knattspyrnu haldið í 19. skipti. Valur vann sinn 1. titil. Fimm lið tóku þátt; KR, Fram, Víkingur, Valur og ÍBV.

 Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur

Töfluyfirlit 
Allir leikirnir voru leiknir á Melavellinum

|} 

Skoruð voru 48 mörk, eða 4,8 mörk að meðaltali í leik.

Heimild 
http://www.rsssf.com/tablesi/ijshist.html

Úrvalsdeildir karla í knattspyrnu á Íslandi
Efsta deild karla í knattspyrnu 1931

Árið 1931 var Íslandsmótið í knattspyrnu haldið í 20. skipti. KR vann sinn 7. titil. Fjögur lið tóku þátt; KR, Fram, Víkingur og Valur.

 Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur

Töfluyfirlit 
Allir leikirnir voru leiknir á Melavellinum

|} 

Skoruð voru 26 mörk, eða 4,33 mörk að meðaltali í leik.

Heimild 
http://www.rsssf.com/tablesi/ijshist.html

Úrvalsdeildir karla í knattspyrnu á Íslandi
Efsta deild karla í knattspyrnu 1932

Árið 1932 var Íslandsmótið í knattspyrnu haldið í 21. skipti. KR vann sinn 8. titil. Fimm lið tóku þátt; KR, Fram, Víkingur, Valur og ÍBA. 

 Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur

Töfluyfirlit 
Allir leikirnir voru leiknir á Melavellinum

|} 

Skoruð voru 30 mörk, eða 3,0 mörk að meðaltali í leik.

Heimild 
http://www.rsssf.com/tablesi/ijshist.html

Úrvalsdeildir karla í knattspyrnu á Íslandi
Efsta deild karla í knattspyrnu 1933

Árið 1933 var Íslandsmótið í knattspyrnu haldið í 22. skipti. Valur vann sinn 2. titil. Fjögur lið tóku þátt; KR, Fram, Víkingur og Valur. 

 Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur

Töfluyfirlit 
Allir leikirnir voru leiknir á Melavellinum

|}

Fróðleikur 

 Í úrslitaleik KR og Vals, 13. júní, slasaðist markvörður Vals, Jón Karel Kristbjörnsson alvarlega eftir samstuð við andstæðing og var borinn af velli í stöðunni 2-2. Inná fyrir hann kom Hermann Hermannsson sem að átti eftir að vera aðalmarkvörður Valsara næstu árin. Valur vann leikinn 6-3 og varð Íslandsmeistari. Jón Karel lést af völdum meiðslanna 4 dögum eftir leikinn, á 22. aldursári.

 Skoruð voru 34 mörk, eða 5,667 mörk að meðaltali í leik.

Heimild

Ytri tenglar
Stöðutafla á rsssf.com

Úrvalsdeildir karla í knattspyrnu á Íslandi
1. deild karla í knattspyrnu 2007

1. deild karla 2007 var 63. tímabilið sem keppt er í 1. deild karla í knattspyrnu á Íslandi.

Lokastaðan í deildinni
Staðan í deildinni.											
																		

 (Útskýringar: L = Leikir spilaðir, U = Leikir sigraðir, J = Leikir sem luku með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur)

Mörk

Markahæstu leikmenn
Taflan sýnir markahæstu menn mótsins

Tengt efni 
 1. deild karla
 Landsbankadeild karla
 Landsbankadeild karla 2007
 KSÍ

Tilvísanir

Tenglar
 www.ksi.is
 Staðan á ksi.is

1. deildir karla í knattspyrnu á Íslandi
Efsta deild karla í knattspyrnu 1934

Árið 1934 var Íslandsmótið í knattspyrnu haldið í 23. skipti. KR vann sinn 9. titil. Fimm lið tóku þátt; KR, Fram, Víkingur, Valur og ÍBV. 

 Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur

Töfluyfirlit 
Allir leikirnir voru leiknir á Melavellinum

|}

Fróðleikur 

Skoruð voru 55 mörk, eða 5,50 mörk að meðaltali í leik.
Valsmenn unnu stærsta sigur sem hefur unnist á Íslandsmóti þegar þeir lögðu Víkinga 13-1 á Melavellinum
Rúmlega 2000 áhorfendur mættu á úrslitaleik KR og Vals föstudagskvöldið 15. júní
Framherjar KR, Þorsteinn Einarsson (Steini Mosi), Hans Kragh og Gísli Guðmundsson voru yfirburðarmenn á þessum árum, en KR varð Íslandsmeistari 7 sinnum á 9 árum, 1926-1934. Saman voru þeir kallaðir „KR-tríóið“.

Heimild 
http://www.rsssf.com/tablesi/ijshist.html

Úrvalsdeildir karla í knattspyrnu á Íslandi
Basi

Basi er efni, sem skv. Brønstedskilgreiningu getur tekið upp róteindir. Aðrar skilgreiningar eru að basar geta gefið frá sér rafeindapar eða verið uppspretta hýdroxíð forjóna. Einnig má líta á basa sem efnafræðilega andstæðu sýru. Algengt er að það sé gert vegna þess að þegar sýru og basa er blandað saman mynda þau oft vatn og salt, en einnig vegna þess að sýrur fjölga hydroníum jónum, H3O+ , í vatni, en basar fækka þeim.

Sýrustig basa er hærra en pH 7.

Tengill 

 
Efnafræðihugtök
Postulleg vígsluröð

Postulleg vígsluröð sem einnig er nefnd postulleg erfðakenning (á latínu: successio apostolica) er trúarkenning innan margra kirkjudeilda sem segir að viðkomandi kirkja sé beinlínis andlegur erfingi postulanna. Hins vegar eru þessar kirkjur ekki sammála um hvaða þýðingu þetta hefur. 

Þær kirkjur sem leggja áherslu á mikilvægi órofinnar vígsluraðar vitna meðal annars í Postulasöguna 14:23, Postulasöguna 20:28 og 2. Tímóteusarbréf 1:6  máli sínu til stuðnings. 

Kaþólska kirkjan, rétttrúnaðarkirkjan, austrænu rétttrúnaðarkirkjurnar, nestoríönsku kirkjurnar og enska biskupakirkjan leggja allar mikla áherslu á órofa vígsluröð biskupa allt aftur til postulanna. Flestar mótmælendakirkjur, að sænsku lútherstrúarkirkjunni undantekinni, leggja lítið upp úr þessari hefð . Í guðfræði kaþólsku- og rétttrúnaðarkirkjanna er órofin vígsluröð í sjálfu sér álitin mjög mikilvæg vegna þess að Jesús lofaði að vera með postulum sínum og lærisveinum allt til enda veraldar . Ef vígsluröðin er rofin verður þessu loforði ekki framfylgt. Það var Ireneus frá Lyon sem lagði fyrstur fram þessa kenningu á 2. öld í deilum við gnostíkera sem héldu því fram að til væru postular í leynum sem þekktu til hinna sönnu og leyndu kenninga Krists. 

Rómversk-kaþólska kirkjan er sú kirkjudeild sem hefur lagt mesta áherslu á hinn postullega arf og þá helgi sem fylgir með honum og jafnframt það túlkunar- og kennivald sem fellur í hlut erfingjans, það er páfans. Kaþólska kirkjan telur hann vera beinan erfingja Péturs postula sem þeir telja hafa verið fyrsta biskupinn í Róm. Rétttrúnaðarkirkjan álítur sig hafa tekið við arfi frá postulanum Andrési og það sé patríarkinn í Konstantínópel sem tryggi vígsluhefðina. Koptíska kirkjan telur sig hafa órofa vígsluhefð allt aftur til Markúsar sem skrifaði Markúsarguðspjallið.

Neðanmálsgreinar

Heimildir og ítarefni 
 Rit kirkjuföðurins Irenaeus gegn villutrú, þýtt á ensku
 Grein á lúterska vefnum Christian Cyclopedia um postullega erfðakenninguna. Á ensku
 Grein á Catholic Answers um postullegu erfðakenninguna 
 Encyclopædia Britannica: Apostolic Succession. Skoðað 31. ágúst 2010.
 Orthodox Wiki: Apostolic Succession. Skoðað 31. ágúst 2010.

Kristni
Kaþólska kirkjan
Rétttrúnaðarkirkjan
Efsta deild karla í knattspyrnu 1935

Árið 1935 var íslandsmótið í knattspyrnu haldið í 24. skipti. Valur vann sinn 3. titil. Fjögur lið tóku þátt; KR, Fram, Víkingur og Valur.

 Útskýringar: L = Leikir spilaðir, U = Leikir sigraðir, J = Leikir sem luku með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur

Töfluyfirlit 
Allir leikirnir voru leiknir á Melavellinum

|}

Fróðleikur 

Skoruð voru 24 mörk, eða 4,0 mörk að meðaltali í leik.
Úrslitaleik KR og Vals á Melavellinum hinn 11. júní var útvarpað, en það var í fyrsta skipti sem leik á Íslandsmóti í knattspyrnu var lýst beint í útvarpi. Rúmlega 25 000 manns hlustuðu á þessa fyrstu útvarpslýsingu, eða tæp 22% þjóðarinnar á þessum tíma. Lýsendur voru Benedikt G. Waage, forseti ÍSÍ og Pétur Sigurðsson, stjórnarmaður og formaður Knattspyrnuráðs Reykjavíkur.
Þetta ár varð Morgunblaðið fyrst dagblaða til að vera sérstaklega með síðu í blaðinu tileinkaða íþróttum. Jens Benediktsson og Kjartan Þorðvarðsson skrifuðu reglulega um íþróttir á þessum tíma fyrir Moggann.

Heimild 
http://www.rsssf.com/tablesi/ijshist.html

Úrvalsdeildir karla í knattspyrnu á Íslandi
Efsta deild karla í knattspyrnu 1936

Árið 1936 var Íslandsmótið í knattspyrnu haldið í 25. skipti. Valur vann sinn 4. titil. Fjögur lið tóku þátt; KR, Fram, Víkingur og Valur.

 Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur

Töfluyfirlit 
Allir leikirnir voru leiknir á Melavellinum

|} 

Skoruð voru 26 mörk, eða 4,333 mörk að meðaltali í leik.

Heimild 
http://www.rsssf.com/tablesi/ijshist.html

Úrvalsdeildir karla í knattspyrnu á Íslandi
Efsta deild karla í knattspyrnu 1937

Árið 1937 var Íslandsmótið í knattspyrnu haldið í 26. skipti. Valur vann sinn 5. titil. Þrjú lið tóku þátt; KR, Fram og Valur.

 Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur

Töfluyfirlit 
Allir leikirnir voru leiknir á Melavellinum

|} 

Skoruð voru 14 mörk, eða 4,66 mörk að meðaltali í leik.

Heimild 
http://www.rsssf.com/tablesi/ijshist.html

Úrvalsdeildir karla í knattspyrnu á Íslandi
Geldingahnappur

Geldingahnappur eða gullintoppa (fræðiheiti: Armeria maritima) er blóm sem finnst einkum í nágrenni við strendur og sandflæmi. Blóm hans eru fölbleik og raða sér þétt saman þannig að á að líta virðist sem eitt stórt sé.

Rætur geldingahnapps kallast harðasægjur og voru étnar í hallærum.

Gullintoppuætt
Plöntur á Íslandi
Sjöstirnið

Sjöstirnið eða Sjöstjarnan er lausþyrping stjarna í um 300 til 400 ljósára fjarlægð í stjörnumerkinu Nautinu. Sex til sjö stjörnur sjást með berum augum, en sú bjartasta nefnist Alcyone með birtustig 2,89. Alls eru um 300 stjörnur í Sjöstirninu en 50 þeirra sjást í handsjónauka. Sjöstirnið hefur kennið M45 í Messierskránni.

Tenglar 
 Stjörnufræðivefurinn: Sjöstirnið (Messier 45)

Stjörnuþyrpingar
Messierskráin

Messierskráin er skrá yfir fjarlæg geimfyrirbæri, uppgötvuð af Charles Messier. Í skránni eru samtals 110 geimfyrirbæri.

Tenglar 
 Ítarlegar upplýsingar um Messierskrána á Stjörnufræðivefnum

Stjarnfræðileg fyrirbæri